שרון יערי

שרון יערי (נולד ב-1966) הוא אמן, צלם ומורה לאמנות ישראלי. שרון יערי נולד ב-1966 בחולון, למד פילוסופיה וספרות באוניברסיטת תל אביב, אך פרש בטרם קבלת התואר ועבר ללמוד במחלקה לצילום, וידאו והדמיה ממוחשבת בבצלאל, שם סיים תואר B.F.A ארבע-שנתי ב-1994. ב-1998 נסע לאנגליה ולמד לתואר שני בפקולטה לאמנות וטכנולוגיה של אוניברסיטת דרבי שבדרבי (סיים ב-2002). יערי מרצה בכיר לצילום לתואר ראשון ושני בבצלאל, הוא לימד בחוג לאמנות של אוניברסיטת חיפה, בבית הספר לצילום קמרה אובסקורה ובבית הספר לאמנות המדרשה. מ-2015 הוא מלמד צילום בבית הספר לאמנות בסיס שבהרצליה. יערי, המתגורר בחולון, הציג תערוכות רבות במוזיאונים ובגלריות בישראל ובעולם, בהם מוזיאון תל אביב לאמנות (2013), הגלריה הלאומית בווילנה (2016), גלריה מרטין ינדא בווינה (2012), מוזיאון קונסטהאוז בזלנד בבזל (2011), גלריה אנדריאה מייזלין בניו יורק (2014), גלריה זומר בתל אביב (2009), גלריה לומברד פריד בניו יורק (2003), גלריה ליסון בלונדון (2002) וכן השתתף בתערוכות קבוצתיות רבות. שרון יערי יוצר תיעוד של דימויים משולי העיר המודרנית, בחלקם משולבות דמויות אנושיות, תוך שהוא מדגיש את פעולת ההתבוננות של מושאי הצילום ושל הצלם כאמן. יערי משקף מצב קיומי מלנכולי מאוד של מתח בין אידיאליות לריאליות. כשהכול חולף, כשהזמן, הרוחות והשיטפונות סוחפים ומפזרים הכול לכל עבר – את כל מה שהיה יכול להיות ובכל זאת איננו – צריך להחזיק מעמד. לדבריו, "צילום הוא כלי מחקר חברתי-תרבותי ופרטי, הרלוונטי ואפקטיבי אף יותר מתמיד בשדה האמנות. הוא הכרחי. לא בטוח שקיים עוד מדיום שמסוגל להתמודד כך עם יחסי גומלין מורכבים בין ידע היסטורי לבין מצב עניינים חברתי נוכחי." בתערוכה "שדרות ירושלים" שהוצגה בגלריה זומר ב-2009, הציג שרון יערי, צילומים בפורמטים שונים, רובם בשחור לבן, שצולמו בשנתיים האחרונות ברחבי הארץ. הצילומים צולמו במקומות שהם בראשית תהליך צבירת ההיסטוריה שלהם. הצילום מתרחש מאוחר מידי, הוא מלקט את שברי ושרידי האירועים והפעולות שהצטברו במקום. כל הדימויים נמצאים במצב של השהיה, כמעט מאובנים. אלה אובייקטים עייפים - העתיד שלהם מאחוריהם, אך הם משמרים יופי ויש בהם עדות לניסיון ולמאמץ נוגע ללב לטפחם. סמדר שפי כתבה על התערוכה: "שדרות ירושלים, תערוכת יחיד של שרון יערי, היא מהיפות ביותר שמוצגות בעונה הזאת בגלריות בארץ. יערי מפתח את עבודותיו בעצמו, מנהג נדיר בימינו, ומגיע למנעד צבעים מרהיב בתוך השחור-לבן". בשנת 2012 הציג יערי במוזיאון Martin Janda בווינה, אוסטריה. בתערוכה יערי מתעד את אתרי הערים הנבטיות שבטה וחלוצה שבנגב. שבטה, שנבנתה במאה הראשונה לפני הספירה, ננטשה על ידי הנבטים. לאחר מכן, במאה החמישית עד המאה השביעית, שגשגה שבטה בשנית כעיר חקלאית מדברית ביזאנטית, ומאוחר יותר – מוסלמית. כיום ידוע שמה לַכול כבסיס אימונים של צה"ל. העיר חלוצה, נבנתה במאה השלישית לפני הספירה ושימשה תחנת ביניים לעוברים בדרך בין פטרה לנמל עזה. חלוצה הייתה עיר מרכזית בתקופות הרומית והביזנטית. בתי הכפר "אל-חלצה" ובתים מן העיר העתיקה בבאר שבע נבנו משרידי חלוצה, מאבניה העתיקות של העיר הנבטית. יערי בוחן את ניסיונות השחזור הארכאולוגי ועוקב אחר ההתפוררות האִטית של המבנים העייפים והקפואים – כמעט מאובנים. תצלומיו מתעדים את היופי העתיק שבחורבות ומגלים שרידי פעולה ומאמץ כושל, אך נוגע ללב, של ניסיון לטפח את האתרים. בשנת 2013 הוצגה תערוכת היחיד "זנק אל עצמך" במוזיאון תל אביב לאמנות, במסגרתה הוצגו 80 צילומים בגדלים ובפורמטים שונים. בתיאור העבודות כתב אוצר התערוכה, אורס שטאהל:"התצלומים של שרון יערי חוקרים ארכאולוגיה של קיום, בוחנים מקום וזמן". בין העבודות שהוצגו, "מיטת פולה בן-גוריון, קיבוץ שדה בוקר "2012, "תל יבנה, קיץ,2012" התערוכה מאופיינת בצילומים רבים מרחבי נופי ישראל השונים. ישראל של שדות, אתרים ארכאולוגיים ואנדרטאות, שיכונים, גשרים, תחנות אוטובוס ומבני ציבור ישנים. 1990 - 1994 בוגר המחלקה לצילום, אקדמיה לאמנויות "בצלאל", ירושלים 1997 - 1998 לימודים לתואר שני, אוניברסיטת דרבי, אנגליה 1996 מלגת הצטיינות קרן שרת, קרן תרבות אמריקה-ישראל לציור ופיסול 1997 פרס האמן הצעיר, משרד החינוך והתרבות 1999 פרס ז'ראר לוי לצלם צעיר, מוזיאון ישראל, ירושלים 2000 פרס שר התרבות לאמנות פלסטית 2004 פרס קרן התרבות אמריקה-ישראל ע"ש ג'ורג' וג'נט ג'פן על הצטיינות באמנות הפלסטית 2005 הפרס לאמנות ישראלית, פרס קרן גוטסדינר לאמן ישראלי צעיר 2009 פרס עידוד היצירה, משרד התרבות והספורט 2010 פרס קונסטנטינר לצילום לאמן ישראלי, מוזיאון תל אביב לאמנות, תל אביב 1996 - קופסאות בגן, גלריית קמרה אובסקורה, תל אביב. אוצרת: ורד מימון 1999 - מוזיאון הרצליה לאמנות עכשווית. אוצרת: ורד מימון 2000 - זומר גלריה לאמנות עכשווית, תל אביב 2001 - השנה האחרונה, Lombard/Freid Fine Art, ניו יורק, ארצות הברית 2001 - Project Room, ARCO, מדריד, ספרד 2001 - אוניברסיטת דרקסל, גלריה לאמנות, פילדלפיה, ארצות הברית. אוצרים: תמי כץ-פרימן, ג'ו גרגורי 2001 - זומר גלריה לאמנות עכשווית תל אביב 2001 - גלריה ליסון, לונדון, אנגליה (קטלוג) 2006 - מרחקים ארוכים, מוזיאון תל אביב לאמנות. אוצרת: אלן גינתון (קטלוג) 2009 - גלריה Martin Janda, וינה, אוסטריה 2009 - שדרות ירושלים, זומר גלריה לאמנות עכשווית, תל אביב 2011 - קונסטהאוז בזלנד, בזל, שווייץ. אוצרת: Sabine Schaschl 2012 - Expectancy, גלריה Martin Janda, וינה, אוסטריה 2013 - זנק אל עצמך, מוזיאון תל אביב לאמנות. אוצר: אורס שטאהל (קטלוג)- 2014 - גלריה אנדריאה מייזלין, ניו יורק, ארצות הברית 2016 - מוזיאון הגלריה הלאומית, וילנה, ליטא 2020- "השביל הרומנטי ובית הבטון", מוזיאון האמנות קריפלד, גרמניה 1996- מכונות מגורים - אדריכלות של נראות: תערוכה בשלושה חללים, קמרה אובסקורה - הגלריה, תל אביב. 1997- מראה מקום: קריאה טופוגרפית; צילום בריטי מארץ הקודש במאה ה-19, צילום ישראלי עכשווי, קמרה אובסקורה - הגלריה, תל אביב. 1997- תערוכה קבוצתית - "שימור", הסדנא החדשה לאמנות, ראשון לציון. 1998- מרחב מחיה, מוזיאון הרצליה לאמנות, בית יד-לבנים, הרצליה. 1998- שבת בקיבוץ - 1922 – 1998, מוזיאון בית אורי ורמי נחושתן, קיבוץ אשדות יעקב מאוחד. 1998- דו"ח מצב: צילום בישראל היום, מוזיאון ישראל, ירושלים. 1999- דורון סולומונס, גיורא ברגל ,אבי מוגרבי, שרון יערי, מוזיאון הרצליה לאמנות, בית יד-לבנים, הרצליה. 1999- Surveying the Landscape, גלריית לומברד פריד, ניו-יורק. 2000- פלטפורמה, זומר, גלריה לאמנות עכשווית, תל אביב. 2002- קו שביר, הגלריה לאמנות אום אל-פחם, אום אל-פחם. 2003- תערוכת אמני הגלריה, זומר, גלריה לאמנות עכשווית, תל אביב. 2004- אמנות נגד סטיגמה, בית אהרון שלוש, תל אביב. 2004- תערוכה קבוצתית – רומנטיקה, זומר, גלריה לאמנות עכשווית, תל אביב. 2005- Such Stuff as Dream are made on, מוזיאון צ'לסי לאמנות, ניו-יורק. 2005- בקשר לגוף, בית הספר לאמנות - המדרשה, מכללת בית ברל. 2006- קבוצתי- אור מטאפיזי בצילום הישראלי, מוזיאון בת-ים לאמנות עכשווית. 2007- התחברות, צלמים ישראלים מגיבים, מוזיאון ישראל, ירושלים. 2007- קו שביר, גלריה לאמנות אום אל-פחם, אום אל-פחם. 2008- זמן אמת: אמנות בישראל 1998 – 2008, מוזיאון ישראל, ירושלים. 2008- ובסוף נמות, מוזיאון הרצליה לאמנות עכשווית. אוצר: דורון רבינא 2009- זמן תל אביב 2009, מוזיאון תל אביב לאמנות. אוצרת: נילי גורן 2010- מהו הפוליטי, מוזיאון בת-ים לאמנות עכשווית, בת-ים. 2011- תערוכה קבוצתית, גראנד פלה, פריז, צרפת. 2012- לילה טוב, מוזיאון ישראל, ירושלים. 2013- צילום ווידאו עכשווי מישראל, מוזיאון האמנות ע"ש נויברגר, קמפוס פרצ'ס של אוניברסיטת ניו יורק סטייט, ניו יורק, ארצות הברית. 2014- צלם אוצר – עדי נס ושרון ברקת, פסטיבל הצילום הבינלאומי, ראשון לציון. 2014- Apparition - הופעה על טבעית, זומר, גלריה לאמנות עכשווית, תל אביב. 2015- Mind The Gap, הגלריה של המדרשה לאמנות, תל אביב. 2017- בעיות השעה, מוזיאון תל אביב לאמנות - ביתן הלנה רובינשטיין, תל אביב. 2018- אל קצה הארץ, מוזיאון פתח תקווה לאמנות, אוצרות: דרורית גור אריה ואור תשובה. תערוכה בה הציגו 19 אמנים ישראלים מגוון רחב של התייחסויות וגישות לשינויים שחלו בנוף הכלכלי והחברתי בישראל, אשר באות לידי ביטוי בהופעת הנוף הטבעי באמנות הישראלית העכשווית. 2019- אלבום, תערוכה קבוצתית, גלריה ברוורמן, תל אביב. אתר האינטרנט הרשמי של שרון יערי שרון יערי, אתר אינטרנט שרון יערי, דף אמן, מוזיאון ישראל ירושלים שרון יערי באתר בית הספר בסיס לאמנות ותרבות שרון יערי, זוכה פרס אמת בצילום לשנת 2018, יו טיוב גליה יהב, ההרהור המלנכולי של שרון יערי, באתר הארץ, 3 בינואר 2014 צביקה קנטור, "הבסיס" - שיחות על אמנות ישראלית: שרון יערי, 21 בפברואר 2018 אורס שטאהל, קטלוג התערוכה "זנק אל עצמך",מוזיאון ת"א. ערב רב 23 בינואר 2014 שגיא בניטה, תקווה למרחקים ארוכים, על תערוכתו של שרון יערי במוזיאון תל אביב לאמנות 22 במרץ 2014 טל ניב, צילום קיים של ברוש שאיננו, באתר הארץ, 13 בנובמבר 2013 אפרת שלם, הזמן של הצילום, סטודיו כתב עת לאמנות, גיליון 118 דנה אורלנד ודליה לוין, שרון יערי- זוכי פרס משרד התרבות לשנת 2009, באתר מוזיאון הרצליה לאמנות, 2009 שרון יערי, דף אמן בגלריה זומר דניאלה הורבין, על שרון יערי- שדרות ירושלים, עכבר העיר, 20 בפברואר 2009 נורית בנאי, שרון יערי, גלריה,ARTFORUM, Martin Janda, 1 בפברואר 2017 MORITZ SCHEPER, Sharon Ya’ari Photographs the Promise of Israeli Modernism, FRIEZE,, 27 במאי 2020 kunstmuseenkrefeld, Sharon Ya'ari, The Romantic Trail and the Concrete House, 8 במרץ 2020 שרון יערי, דף שער בספרייה הלאומית ורד מימון, Sharon Ya'ari in Conversation with Vered Maimon שרון יערי, שרון יערי- צילום, באתר בי״ס בסיס לאמנות ותרבות סמדר שפי, לאורך השדרה שאין בה איש, באתר הארץ, 24 בפברואר 2009 דנה אורלנד ודליה לוין, שרון יערי-תערוכת זוכי פרסי משרד התרבות לאמנות ולעיצוב לשנת 2009, באתר מוזיאון הרצליה לאמנות עכשווית אורס שטאהל, בחזרה לצילום, באתר ערב רב Erev Rav, ‏23/01/2014